(nu produce efecte juridice) \*



 **ROMÂNIA**

 **JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3Direcţia Şcoli**Serviciul coordonare, administrare, urmărire și aprobare a bugetelor de cheltuieli administrative**Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.71/ \_\_\_\_\_\_\_\_\_\_\_din 15.02.2022 INIȚIATOR

 PRIMAR

 SOÓS ZOLTÁN

REFERAT DE APROBARE

privind desemnarea a doi reprezentanți și doi membri supleanți ai Consiliului Local al Municipiului Târgu Mureș în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș, sesiunea ianuarie-aprilie 2022

Prin adresa nr.1241 din 10.02.2022 și înregistrată la Municipiul Târgu Mureș sub nr.10822 din 10.02.2022, Inspectoratul Școlar Județean Mureș solicită desemnarea prin Hotărâre a Consiliului Local, doi reprezentanți și doi membri supleanți ai Consiliului Local în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat de pe raza Municipiului Târgu Mureș, sesiunea ianuarie-aprilie 2022.

Art.5 pct.II lit.”c” din Metodologia privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat aprobată prin Ordinul nr.4597/2021, prevede următoarele: **Comisia de evaluare a probei de interviu** pentrufiecareunitate de învățământ, constituită prin decizie a inspectorului școlar general, având următoarea componență:

 1. preşedinte - un inspector şcolar;

 2. membri:

 *-* doi reprezentanţi ai unităţii de învăţământ, dintre cadrele didactice titulare ale unităţii de învăţământ, aleşi prin vot secret de către consiliul profesoral. Consiliile profesorale din unităţile de învăţământ vor desemna cei doi membri titulari în comisie şi doi membri supleanţi. Nu pot fi reprezentanţi ai unităţii de învăţământ cadrele didactice înscrise la sesiunea curentă a concursului şi nici cadrele didactice care ocupă funcţia de director/director adjunct. În cazul centrelor judeţene de excelenţă, inspectorul şcolar general desemnează două cadre didactice titulare cu performanţe profesionale deosebite la concursuri şi olimpiade şcolare şi un supleant;

 **- un reprezentant al consiliului local şi un membru supleant, desemnaţi prin hotărâre a consiliului local**, respectiv un reprezentant al consiliului judeţean/consiliului local al sectorului municipiului Bucureşti şi un membru supleant, desemnaţi prin hotărâre a consiliului judeţean/local al sectorului, în cazul unităţilor de învăţământ special, centrelor şcolare pentru educaţie incluzivă şi CJRAE/CMBRAE. Reprezentantul consiliului local/judeţean nu poate fi cadru didactic în unitatea de învăţământ pentru care se desfăşoară interviul şi nici cadru didactic înscris la sesiunea curentă a concursului sau cadru didactic care ocupă funcţia de director/director adjunct. În cazul cluburilor sportive şcolare, palatelor şi *cluburilor* copiilor, reprezentantul consiliului local este înlocuit de un reprezentant al Ministerului Educaţiei. În cazul unităţilor de învăţământ preuniversitar militar, de ordine publică şi securitate naţională, din comisia de evaluare a probei de interviu pentru ocuparea funcţiilor de director adjunct, reprezentantul consiliului local este înlocuit de un reprezentant desemnat de ministerul care coordonează şi controlează unităţile respective. În cazul unităţilor de învăţământ unice la nivelul unităţii administrativ-teritoriale, în situaţia în care nu pot fi desemnate două cadre didactice titulare ca reprezentanţi ai unităţii de învăţământ, din comisie pot face parte şi cadre didactice cu contract de muncă pe perioadă determinată, cu norma de bază în acea unitate;

 - un reprezentant şi un supleant al departamentului de resurse umane din cadrul companiilor mijlocii, mari şi foarte mari sau un reprezentant al unei companii specializate în recrutarea resurselor umane sau, în situaţia în care nu sunt nominalizaţi reprezentanţi din partea companiilor, va fi nominalizat membru în comisie un cadru didactic din învăţământul superior cu competenţe în management instituţional şi/sau management educaţional.

 În cazul în care, până la data constituirii comisiilor pentru proba de interviu, autorităţile locale sau unităţile de învăţământ nu îşi desemnează reprezentantul, membru al comisiei de evaluare a interviului devine un inspector şcolar/un director care are încheiat contract de management ca urmare a promovării concursului/un profesor metodist. Aceeaşi procedură se aplică şi în cazul neprezentării la proba de interviu a oricărui membru/supleant;

Potrivit calendarului organizării concursului pentru ocuparea funcțiilor vacante de directori și directori adjuncți din unitățile de învățământ preuiversitar de stat, **în perioada 16-25 martie 2022, se desfășoară probele de interviu.**

 În conformitate cu prevederile art.258 alin.(1) și alin.(2*)* din Legea nr.1/2011- Legea educației naționale, art.5 pct.II, lit.”c” din anexa la Ordinul nr.4597/2021 pentru aprobarea Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat,

 Având în vedere aspectele menționate mai sus propunem spre analiză și aprobare Consiliului local desemnarea a doi reprezentanți și doi membri supleanți ai Consiliului Local al Municipiului Târgu Mureș în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș, sesiunea ianuarie-aprilie 2022.

 Anexăm prezentei:

 - adresa nr. nr.1241 din 10.02.2022 a ISJ Mures

 - Ordinul nr.4597/2021 privind aprobarea Metodologiei privind organizarea și desfășurarea cocursului pentru ocuparea funcțiilor de director și director adjunct din unitățile de învățământ preunivrsitar de stat.

 Aviz favorabil al

 compartimentului de resort,

 Direcţia Şcoli,

 Director executiv adj.

 Ing. Horaţiu Lobonţ

 Întocmit

Insp.sup.Elena Morariu

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 (nu produce efecte juridice)

 Proiect

R O M Â N I A

JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

 INIȚIATOR

 PRIMAR

 SOÓS ZOLTÁN

H O T Ă R Â R E A nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_ 2022

privind desemnarea a doi reprezentanți și doi membri supleanți ai Consiliului Local al Municipiului Târgu Mureș în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș, sesiunea ianuarie-aprilie 2022

***Consiliul local municipal Târgu Mureş, întrunit în şedinţă ordinară de lucru,***

 Având în vedere:

a) Referatul de aprobare nr.71/\_\_\_\_\_\_\_ din 15.02.2022, iniţiat de Primar prin Direcţia Şcoli - Serviciul coordonare administrare, urmărire şi aprobare a bugetelor de cheltuieli administrative, privind desemnarea a doi reprezentanți și doi membri supleanți ai Consiliului Local al Municipiului Târgu Mureș în comisiile de evaluare a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș, sesiunea ianuarie-aprilie 2022

b) Raportul Comisiilor de specialitate din cadrul Consiliului local al Municipiului Târgu Mureş;

 În conformitate cu prevederile:

* art.258 alin.(1) și alin.(2*)* din Legea nr.1/2011- Legea educației naționale, art.5 pct.II, lit.”c” din anexa la Ordinul nr.4597/2021 pentru aprobarea Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat
* Ținând seama de prevederile art.80 și art.81 din Legea nr.24/2000 privind normele de tehnică legislative pentru elaborarea actelor normative, republicată, cu modificările și completările ulterioare,;

În temeiul prevederilor art.129 alin.(1), alin.(2), lit. “d”, alin.(7), lit.”a”, alin.(14), art.136 alin.(1), art.139 alin. (1), precum şi art. 196 alin. (1) lit.”a “ din O.U.G nr.57/2019 privind Codul administrativ

**H o t ă r ă ş t e** :

**Art.1.** Se aprobă desemnarea a doi reprezentanți ai Consiliului Local al Municipiului Târgu Mureș în Comisia de evaluare a a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș:

- dna/dl consilier local \_\_\_\_\_

 - dna/dl consilier local \_\_\_\_\_\_

**Art.2.** Se aprobă desemnarea a doi membri supleanți ai Consiliului Local al Municipiului Târgu Mureș în Comisia de evaluare a a probei de interviu din cadrul concursului pentru ocuparea funcțiilor vacante de director și director adjunct din unitățile de învățământ preuniversitar de stat din Municipiul Târgu Mureș:

- dna/dl consilier local \_\_\_\_\_

 - dna/dl consilier local \_\_\_\_\_\_

**Art.3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative.

**Art.4.** În conformitate cu prevederile art.252, alin.(1), lit.”c” și ale art.255 din O.U.G. nr.57/2019 privind Codul administrativ, precum și ale art.3 alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 5.** Prezenta hotărâre se comunică :

* Direcţiei Şcoli-Serviciului coordonare administrare, urmărire şi aprobare a bugetelor de cheltuieli administrative;
* Inspectoratului Școlar județean Mureș;
* Persoanelor nominalizate la art.1 și art.2.

VIZĂ DE LEGALITATE

Secretarul General al Municipiului Târgu Mureș

BÂTA ANCA VOICHIȚA